‘‘వాస్తవానికి నిర్మాతలు లేనప్పుడు రూ. 25 లక్షల వ్యయంతో గంటన్నర నిడివి నేపథ్యంలో సినిమా తీసి యూట్యూబ్లో అప్లోడ్ చేద్దామనుకున్నా. దాని కోసంహైదరాబాద్లోని లోయర్ ట్యాంక్బండ్లో సబ్మెరైన్ సెట్ వేయించాను. గ్రాఫిక్ వర్క్ కూడా చేసుకున్నా. దాంతో నా దగ్గరున్న డబ్బులయిపోయాయి’’ అని చెప్పారు సంకల్ప్రెడ్డి. ఇవాళ దేశవ్యాప్తంగా సినిమా ప్రియులు ఎదురుచూస్తున్న ‘ఘాజీ’ చిత్రంతో ఆయన దర్శకుడిగా పరిచయమవుతున్నారు. మ్యాటినీ ఎంటర్టైన్మెంట్స్, పీవీపీ సినిమా సంయుక్తంగా నిర్మించిన ఈ చిత్రం శుక్రవారం ప్రేక్షకుల ముందుకు వస్తున్న సందర్భంగా సంకల్ప్రెడ్డి చెప్పిన విషయాలు ఆయన మాటల్లోనే...‘‘మాది హైదరాబాద్లోని ఇబ్రహీంపట్నం. బీటెక్ తర్వాత ఆస్ట్రేలియాకు వెళ్లి ఫైన్ ఆర్ట్స్లో మాస్టర్స్ డిగ్రీ చేశాను. తిరిగి హైదరాబాద్కు వచ్చాక సినిమా డైరెక్షన్పై దృష్టి పెట్టాను. ఓ ప్రయాణం సందర్భంగా వైజాగ్లో ఆగాల్సి వచ్చినప్పుడు అక్కడ సబ్మెరైన్ చూసి, దాంట్లోకి వెళ్లాను. ఇప్పటివరకూ ఇండియాలో సబ్మెరైన్ నేపథ్యంలో సినిమా రాలేదు కాబట్టి, దానిపై సినిమా చేయాలనే ఆలోచన అప్పుడు కలిగింది. అలా 2012లో ఈ స్ర్కిప్టు వర్క్ మొదలుపెట్టాను. భారత నావికాదళం ఎలా పనిచేస్తుందనే అంశంపై పరిశోధన చేశాను. 1971 ఇండో పాక్ యుద్ధంలో మన సముద్ర జలాల్లోకి వచ్చిన ‘ఘాజీ’ అనే సబ్మెరైన్ నేపథ్యంలో.. అప్పడు జరిగిన సంఘటనల ఆధారంగా అల్లిన కల్పిత కథతో ఈ సినిమా తీశాను. సబ్మెరైన్ సెట్కూ, గ్రాఫిక్ వర్క్కూ నా దగ్గరున్న డబ్బులయిపోవడంతో మ్యాటినీ ఎంటర్టైన్మెంట్ వాళ్లను కలిశాను. వాళ్లకు స్ర్కిప్ట్ నచ్చడంతో సినిమా పట్టాలెక్కింది. మొదట కోటి రూపాయలతో చేద్దామనుకున్న సినిమా రానా రాకతో పెద్ద ప్రాజెక్ట్గా మారింది. తొమ్మిది నెలల కాలంలో 60 పని దినాల్లో హిందీ, తెలుగులో ఏక కాలంలో చిత్రీకరించాం. రానా, తాప్సీ, అతుల్ కులకర్ణి, కేకే మీనన్, ఓంపురి పాత్రలు బాగా ఆకట్టుకుంటాయి. మొదట నేను రాసుకున్న స్ర్కిప్టులో రానా చేసిన పాత్రకు 45 ఏళ్ల వయసుంటుంది. రానా వచ్చాక ఆ పాత్ర వయసును తగ్గించాను. గుణ్ణం గంగరాజు, మది, శ్రీకరప్రసాద్ వంటి టెక్నీషియన్లు పనిచేయడంతో సినిమా అత్యుత్తమ ప్రమాణాలతో తయారైంది. 2016 జూలైలోనే ఈ సినిమాని కరణ్ జోహార్ చూసి ప్రశంసించడంతో సినిమాపై నా నమ్మకం మరింత పెరిగింది. 1971 ఇండో పాక్ యుద్ధంలో పాల్గొన్న నేవీ అధికారులకు చూపించా. వారూ మెచ్చుకున్నారు. ఒక కొత్త దర్శకుడికి మూడు భాషల్లో, ఇంత పెద్ద స్థాయిలో సినిమా విడుదలవుతుండటం అనేది కల నిజమైన భావన కలుగుతోంది. నాతో పాటు నా కుటుంబ సభ్యులూ గర్వంగా భావిస్తునారు. ఇప్పటిదాకా ప్రపంచ వ్యాప్తంగా వందకు పైగా సబ్మెరైన్ నేపథ్య సినిమాలు వచ్చాయి కానీ మన దేశంలో రాలేదు. అదే ఈ సినిమాను ప్రత్యేకంగా నిలబెడుతోంది. భవిష్యత్తులోనూ మన దేశంలో రాని భిన్న తరహా సినిమాలు చేయాలనే ఆలోచనతో ఉన్నా.’’
‘‘vaastavaaniki nirmaatalu lenappudu roo. 25 lakshala vyayamtho gantannara nidivi nepathyamlo sinima teesi utubuelo aplod cheddamanukunna. daani kosamhaidaraabaadloni loyar tancbbandlo submerine sett veyinchaanu. grafic work kuudaa chesukunna. daamto naa daggarunna dabbulayipoyayi’’ ani cheppaaru sankalpreddy. ivaala desavyaaptamgaa sinima priyulu eduruchustunna ‘ghaji’ chitramtho aayana darsakudigaa parichayamavutunnaaru. matini entertinements, pvp sinima samyuktamgaa nirminchina ee chitram sukravaaram prekshakula munduku vastunna sandarbhamgaa sankalpreddy cheppina vishayaalu aayana matallone...‘‘maadi hyderabadloni ibraheempatnam. beatek tarvaata austreliaku velli fine artslo masters digri cheshaanu. tirigi hyderabadku vachaka sinima directionpy drushti pettaanu. oo prayaanam sandarbhamgaa vaijaaglo aagalsi vachinappudu akkada submerine chusi, daantloki vellaanu. ippativarakuu indialo submerine nepathyamlo sinima raledu kabatti, daanipai sinima cheyalane aalochana appudu kaligindi. alaa 2012loo ee srciptu work modalupettaanu. bhaarata naavikaadalam ela panichestundane amsampai parisodhana cheshaanu. 1971 indo pak yuddhamlo mana samudra jalaalloki vachina ‘ghaji’ ane submerine nepathyamlo.. appadu jarigina sanghatanala aadhaaramgaa allina kalpita kathatho ee sinima teesaanu. submerine setkoo, grafic varkkuu naa daggarunna dabbulayipovadamto matini entertinement vaallanu kalisaanu. vaallaku srcipt nachadamtho sinima pattalekkindi. modata koti roopaayalatho cheddamanukunna sinima rana raakatho pedda prajectga maarindi. tommidi nelala kaalamlo 60 pani dinaallo hindi, telugulo eka kaalamlo chitrikarincham. rana, tapsi, atul kulakarni, keke meenan, ompuri paatralu baga aakattukuntaayi. modata nenu rasukunna srciptulo rana chesina paatraku 45 ella vayasuntundi. rana vachaka aa paatra vayasunu tagginchaanu. gunnam gangaraju, madi, srikaraprasad vanti techneasianlu panicheyadamtho sinima atyuttama pramaanaalatoe tayaaraindi. 2016 joolailone ee cinimani karan johar chusi prasamsinchadamto cinemapai naa nammakam marinta perigindi. 1971 indo pak yuddhamlo palgonna nevi adhikaarulaku chuupinchaa. vaaruu mechukunnaru. oka kotta darsakudiki moodu bhaashallo, inta pedda sthaayilo sinima vidudalavutundatam anedi kala nijamaina bhavana kalugutondi. naatho paatu naa kutumba sabhyuluu garvamgaa bhaavistunaaru. ippatidaka prapancha vyaaptamgaa vandaku paiga submerine nepathya cinimaalu vachayi cony mana desamlo raledu. adhe ee sinimaanu pratyekamgaa nilabedutondi. bhavishyattuloonuu mana desamlo raani bhinna taraha cinimaalu cheyalane aalochanatho unna.’’